रौशनगंज थाना क्षेत्र के इमामगंज-शेरघाटी मुख्य मार्ग कोयरी बिगहा के पास मंगलवार को यात्री बस को ओवरटेक कर हथियारबंद अपराधियों ने एक यात्री को गोली मारने का प्रयास किया। हालांकि यात्रियों ने उसका जबरदस्त प्रतिरोध किया, जिसके बाद यात्री की जान बच सकी। घटना मंगलवार की है, जब कौरा से गया के लिए जाने वाली महारानी बस कोईरी बिगहा के समीप पहुंची थी। बाइक सवार दो युवकों ने ओवरटेक कर बस को रूकवा दिया। इसके बाद अपनी साजिश को अंजाम देने का प्रयास किया।